01989A0315(01) — SK — 21.09.2017 — 002.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

Zmenená a doplnená:









▼B

DOHODA

medzi Európskym spoločenstvom a Kanadou týkajúca sa obchodu a komerčných činností s alkoholickými nápojmi







EURÓPSKE HOSPODÁRSKE SPOLOČENSTVO A VLÁDA KANADY (ďalej len „strany“), BERÚC DO ÚVAHY svoje príslušné práva a záväzky vyplývajúce zo Všeobecnej dohody a clách a obchode, pokiaľ ide o nakladanie s tovarom, najmä s alkoholickými nápojmi pochádzajúcimi z územia druhej strany; ODVOLÁVAJÚC SA na zistenia a závery Komisie GATT pre dovoz, distribúciu a predaj alkoholických nápojov, ktorý zabezpečujú kanadské provinciálne marketingové agentúry; ŽELAJÚC SI vyriešiť svoje rozdiely v obchode v sektore alkoholických nápojov a zabezpečiť rešpektovanie medzinárodných právnych záväzkov pri potvrdení dočasnej potreby štrukturálnej zmeny; SNAŽIAC SA zabezpečiť, aby sa nezosilnilo obmedzujúce pôsobenie opatrení, ktoré v súčasnosti zvýhodňujú predaj alkoholických nápojov pochádzajúcich z Európskeho hospodárskeho spoločenstva, SA DOHODLI TAKTO:







Článok 1

Definície

V tejto dohode:

„ ►M1 base price ◄ “ je cena alkoholických nápojov po vykládke, ktorej súčasťou môžu byť náklady na služby, ktoré vznikli kanadským príslušným orgánom;

▼M1 —————

▼B

„príslušný kanadský orgán“ je akákoľvek vláda alebo komisia, rada alebo iná vládna agentúra, ktorá je na základe zákona oprávnená kontrolovať predaj destilovaných liehovín, vína a piva;

„náklady na služby“ sú auditované výdavky spojené s nákupom, skladovaním, dodávkou do predajných miest, manipuláciou a predajom alkoholických nápojov;

▼M1

„rozdiel v nákladoch na služby“ znamená sumu, ktorou sa náklady na službu pripísateľnú dovezenému výrobku líšia od nákladov na službu pripísateľnú podobnému domácemu výrobku;

▼B

„spoločenstvo“ je „Európske hospodárske spoločenstvo“;

„vyradenie zo zoznamu“ je zrušenie zaradenia zo zoznamu;

„destilované liehoviny“ sú liehoviny, likéry a ostatné liehové nápoje;

▼M1 —————

▼B

„zaradenie do zoznamu“ je rozhodnutie niektorého príslušného kanadského orgánu o tom, či je možné predávať značky alebo druhy destilovaných liehovín, vín a piva v jeho predajniach;

„obchodné rozpätie“ je suma, ktorá sa pričíta k základnej cene a k platným clám a daniam, čím sa určí veľkoobchodná cena;

▼M1 —————

▼B

„opatrenie“ zahŕňa akýkoľvek zákon, nariadenie, postup, požiadavku alebo praktiku;

▼M1 —————

▼B

„kanadský produkt“ sú destilované liehoviny, víno, resp. pivo, ktoré sa vyrábajú, plnia alebo balia v Kanade;

„produkt spoločenstva“ sú destilované liehoviny, víno, resp. pivo, ktoré sa vyrábajú na colnom území spoločenstva;

▼M1

„maloobchodný predaj“ znamená dodávky alkoholických nápojov konečnému spotrebiteľovi alebo predaj reštaurácii, baru, klubu alebo inému licencovanému zariadeniu;

▼M2

„príslušný orgán“ je vláda alebo komisia, výbor alebo iná vládna agentúra zmluvnej strany, ktorá je na základe zákona oprávnená kontrolovať predaj vín a liehovín.

▼M1

Článok 2

Národný prístup a prístup favorizovaného štátu

1. Príslušné kanadské orgány odsúhlasia národný prístup a prístup favorizovaného štátu k alkoholickým nápojom, ktoré sú výrobkami spoločenstva v súlade s dohodou WTO. Vzhľadom na provinciu národný prístup a prístup favorizovaného štátu znamená prístup, ktorý nie je menej výhodný ako najvýhodnejší prístup odsúhlasený takouto provinciou k akémukoľvek tovaru, ktorý je kanadským výrobkom alebo výrobkom akejkoľvek inej tretej krajiny.

2. Výnimkou z odseku 1 si môžu príslušné kanadské orgány zachovať nasledujúce opatrenia v ich právnej pôsobnosti, ak sa zavedie spôsobom, ktorý je v súlade s kanadským právnym systémom:

a) obmedzujúce predaj liehovín alebo vín destilačných alebo vinárskych firiem v ich priestoroch. Ich cena nebude nižšia ako cena tých istých liehovín alebo vín predávaných cez odbytové kanály, ktoré sú k dispozícii pre výrobky spoločenstva;

▼M2

b) požadujúce, aby súkromné externé podnikové predajne vína v Ontáriu a Britskej Kolumbii predávali len vína vyrobené kanadskými vinárskymi podnikmi. Počet týchto súkromných externých podnikových predajní vína s povolením predávať len vína vyrobené kanadskými vinárskymi podnikmi v týchto provinciách nesmie presiahnuť 292 v Ontáriu a 60 v Britskej Kolumbii;

▼M1

c) požadujúce, aby sa, s existujúcou výnimkou ôsmych druhov vín nesúcich označenia pôvodu, vína, ktoré nemajú označený pôvod a bez názvov odrôd predávané v obchodoch s potravinami v Québecu za uplatniteľných nariadení plnili v Québecu, ak sú k dispozícii alternatívne odbytové kanály v Québecu pre predaj vína, ktoré je vyrobené v spoločenstve, či už je také víno plnené v Québecu alebo nie.

Článok 3

Geografické označenia

1. Príslušné kanadské orgány nezahrnú do zoznamu alebo nebudú predávať vína alebo liehoviny, ktoré majú nesprávne geografické označenie chránené kanadskými právnymi predpismi.

2. Príslušné kanadské orgány pri výkone akýchkoľvek funkcií súvisiacich s nákupom alebo predajom vín musia dodržiavať svoje pravidlá nákupu alebo svoju politiku týkajúcu sa geografických názvov spoločenstva tak, aby sa neuvádzali na trh vína, ktoré nepochádzajú z miesta označeného príslušným názvom, ak tak neurobili 1. novembra 2002.

▼M2

Článok 4

Obchodný prístup

1. Príslušné orgány dodržiavajú pri výkone svojich povinností súvisiacich s nákupom, distribúciou a maloobchodným predajom výrobkov druhej zmluvnej strany ustanovenia článku XVII Všeobecnej dohody o clách a obchode, ktoré sa týkajú štátnych obchodných podnikov, a to najmä s cieľom prijímať takéto rozhodnutia výhradne v súlade s obchodnými úvahami, a poskytnú podnikom druhej zmluvnej strany primeranú príležitosť v súlade so zvyčajnou obchodnou praxou, aby mohli súťažiť o účasť na takýchto nákupoch.

2. Každá zmluvná strana prijme všetky možné opatrenia s cieľom zabezpečiť, aby podnik, ktorému bol na jej území priznaný monopol na obchodovanie s vínom a predaj vína, nevyužíval svoje monopolné postavenie na to, aby sa priamo alebo nepriamo, ako aj prostredníctvom svojich vzťahov s materskými, dcérskymi spoločnosťami alebo inými podnikmi v spoločnom vlastníctve, venoval predaju vína a liehovín na trhu nachádzajúcom sa mimo územia, na ktorom tento podnik má monopolné postavenie spôsobujúce protisúťažný účinok, ktorý má za následok citeľné obmedzenie hospodárskej súťaže na tomto trhu.

Článok 4a

Stanovovanie cien

1. Príslušné orgány zmluvných strán zabezpečia, aby každé zvýšenie cien, nákladov na služby alebo iné cenové opatrenie bolo nediskriminačné, uplatňovalo sa na všetok maloobchodný predaj a bolo v súlade s článkom 2.

2. Rozdiel v nákladoch na služby je možné uplatniť na výrobky druhej zmluvnej strany len vtedy, pokiaľ nie je väčší ako dodatočné náklady nevyhnutne spojené s marketingom výrobkov druhej zmluvnej strany, pričom sa zohľadnia dodatočné náklady vyplývajúce okrem iného zo spôsobu dodávok a ich frekvencie.

3. Každá zmluvná strana zabezpečí, aby sa náklady na služby neuplatňovali na výrobok druhej zmluvnej strany na základe hodnoty výrobku.

4. Rozdiel v nákladoch na služby je opodstatnený v súlade so štandardnými účtovnými postupmi stanovenými nezávislými audítormi na základe auditu vykonaného na žiadosť druhej zmluvnej strany do jedného roka od nadobudnutia platnosti dohody o vínach a liehovinách z roku 2003 a potom na žiadosť predmetnej zmluvnej strany najmenej v štvorročných intervaloch. Audity sa poskytnú druhej zmluvnej strane do jedného roka po požiadaní.

5. Príslušné orgány aktualizujú poplatky za rozdiel v nákladoch na služby, ako sa vyžadujú, aby sa zohľadnil záväzok stanovený v pododseku 4a(2).

6. Príslušné orgány sprístupnia uplatniteľné poplatky za rozdiel v nákladoch na služby verejne prístupným spôsobom, ako napríklad na svojom oficiálnom webovom sídle.

7. Príslušné orgány určia kontaktné miesto pre otázky a obavy pochádzajúce od druhej zmluvnej strany týkajúce sa poplatkov za rozdiel v nákladoch na služby. Zmluvná strana odpovie na žiadosť druhej zmluvnej strany písomne do 60 dní od doručenia žiadosti.

▼M2

Článok 4b

Požiadavky na zmiešavanie

Žiadna zmluvná strana nesmie prijať alebo zachovať akékoľvek opatrenie vyžadujúce, aby sa liehoviny dovážané z územia druhej zmluvnej strany určené na plnenie do fliaš zmiešavali s akýmkoľvek liehovinami dovážajúcej zmluvnej strany.

▼B

Článok 5

Opatrenia na zaradenie do zoznamu a vyradenie zo zoznamu

1. Akékoľvek opatrenie príslušných kanadských orgánov týkajúce sa zaradenia produktov spoločenstva do zoznamu alebo ich vyradenia zo zoznamu musí byť:

a) nediskriminačné;

b) založené na normálnych obchodných úvahách;

c) transparentné a nesmie vytvárať skryté bariéry obchodu a musí byť

d) uverejnené a sprístupnené osobám, ktoré majú záujem o obchod s týmito produktmi, o zaradenie týchto produktov do zoznamu alebo o rozhodnutia o vyradení týchto produktov zo zoznamu.

2. Pokiaľ ide o žiadosti o zaradenie produktov spoločenstva do zoznamu alebo o rozhodnutia o vyradení týchto produktov zo zoznamu, príslušné kanadské orgány poskytnú:

a) žiadateľom rýchle písomné oznámenie o rozhodnutiach;

▼M1

b) v prípade odmietnutia zahrnúť do zoznamu alebo rozhodnutia vylúčiť zo zoznamu, písomné zdôvodnenie takýchto rozhodnutí;

▼B

c) administratívne odvolacie postupy, ktorými sa zabezpečí rýchle, objektívne posúdenie rozhodnutia o odmietnutí zaradiť do zoznamu alebo rozhodnutia o vyradení do zoznamu.

Článok 6

Konzultácie

Strany monitorujú vykonávanie dohody a na žiadosť ktorejkoľvek z nich rýchlo konzultujú v súvislosti s akoukoľvek záležitosťou týkajúcou sa jej výkladu a vykonávania. Súčasťou týchto konzultácií sú aj konzultácie o opatreniach, ktoré v súčasnosti zvýhodňujú predaj daného produktu spoločenstva.

▼M1

Článok 7

Záverečné ustanovenia

1. Strany si zachovajú svoje práva a povinnosti vyplývajúce z dohody WTO.

2. Nič v tejto dohode nemá vplyv na práva dodávateľa, jeho agenta alebo inú zainteresovanú stranu v zmysle kanadských právnych predpisov.

3. Ak akýkoľvek provinčný kanadský orgán nevykoná svoju právomoc riadiť selekciu výrobkov a maloobchodný predaj, nebude pokrytý ustanoveniami tejto dohody.

▼B

Článok 8

Doba platnosti

Táto dohoda nadobúda platnosť po jej podpise.

Doba platnosti tejto dohody je neurčitá. ►M1 Bude ukončená ktoroukoľvek stranou po ročnej výpovedi. ◄

▼M1

Ak niektorá zo strán ukončí túto dohodu medzi Európskym spoločenstvom a Kanadou o obchode s vínom a liehovinami, takéto ukončenie bude mať účinok súčasného ukončenia tejto dohody.

▼B

Hecho en doble ejemplar en Bruselas, el veintiocho de febrero de mil novecientos ochenta y nueve.

Udfærdiget i to eksemplarer i Bruxelles den otteogtyvende februar nitten hundrede og niofirs.

Geschehen zu Brüssel am achtundzwanzigsten Februar neunzehnhundertneunundachtzig in zwei Urschriften.

Έγινε σε δύο αντίτυπα στις Βρυξέλλες, την εικοστή ογδόη Φεβρουαρίου χίλια εννιακόσια ογδόντα εννέα.

Done in duplicate at Brussels this twenty-eighth day of February in the year one thousand nine hundred and eighty-nine.

Fait en double exemplaire à Bruxelles, le vingt-huit février mille neuf cent quatre-vingt neuf.

Fatto in duplice esemplare a Bruxelles, il ventotto febbraio millenovecentottantanove.

Gedaan in tweevoud, te Brussel, op achtentwintig februari negentienhonderd negenenachtig.

Feito em duplo exemplar em Bruxelas, aos vinte e oito de Fevereiro de mil novecentos e oitenta e nove.

Por el Consejo de las Comunidades Europeas

For Rådet for De Europæiske Fællesskaber

Für den Rat der Europäischen Gemeinschaften

Για το Συμβούλιο των Ευρωπαϊκών Κοινοτήτων

For the Council of the European Communities

Pour le Conseil des Communautés européennes

Per il Consiglio delle Comunità europee

Pelo Conselho das Comunidades Europeias

Por el Gobierno de Canadá

For Canadas regering

Für die Regierung Canadas

Για την κυβέρνηση του Καναδά

For the Government of Canada

Pour le gouvernement du Canada

Per il governo del Canada

Voor de Regering van Canada

Pelo Governo do Canadá

▼M1 —————

▼B

VÝMENY LISTOV

List č. 1

Brusel 28. februára 1989

Pane,

odvolávam sa na Dohodu medzi Kanadou a Európskym hospodárskym spoločenstvom týkajúcu sa obchodu a komerčných činností s alkoholickými nápojmi, ktorá bola dnes podpísaná.

Chcem potvrdiť, že predseda vlády Kanady a predsedovia vlád kanadských provincií súhlasili so začatím rokovaní, na ktorých sa zúčastňuje federálna vláda a vlády provincií, týkajúcich sa zníženia alebo zrušenia medziprovinčných bariér v obchode s alkoholickými nápojmi, vrátane piva.

Po úspešnom ukončení tohto procesu uvedie Kanada opatrenia na určovanie cien piva do súladu so záväzkami vyplývajúcimi z GATT.

Pane, prijmite, prosím, výraz mojej najhlbšej úcty.

Za vládu Kanady

List č. 2

Brusel 28. februára 1989

Pane,

potvrdzujem dnešným dátumom príjem Vášho listu týkajúceho sa rozdielov obchodného rozpätia piva.

Poznamenávam, že je úmyslom vlády Kanady uviesť opatrenia na určovanie cien piva do súladu s jej záväzkami vyplývajúcimi z GATT.

Pane, prijmite, prosím, výraz mojej najhlbšej úcty.

V mene Rady Európskych spoločenstiev

List č. 1

Brusel 28. februára 1989

Pane,

v kontexte dvojstranného vyriešenia sporov medzi Kanadou a spoločenstvom týkajúcich sa praktík provinciálnych komisií pre liehoviny v Kanade, ktoré sme dnes podpísali, týmto potvrdzujem ochotu spoločenstva začať rokovania s Kanadou o recipročnom dohľade nad názvami liehových nápojov a o ich ochrane. Poznamenávam, že aj vláda Kanady je ochotná začať paralelné rokovania o recipročnom uznávaní označení pôvodu vína a že súhlasíme so začatím týchto rokovaní v prvom štvrťroku 1989.

Ocenil by som, keby ste potvrdili súhlas vlády Kanady so znením tohto listu.

Pane, prijmite, prosím, výraz mojej najhlbšej úcty.

V mene Rady Európskych spoločenstiev

List č. 2

Brusel 28. februára 1989

Pane,

ďakujem Vám za Váš list s dnešným dátumom týkajúci sa ochoty spoločenstva začať rokovania o recipročnom dohľade nad názvami liehových nápojov a o ich ochrane a o recipročnom uznávaní pôvodných názvov vín. Týmto potvrdzujem ochotu vlády Kanady začať navrhnuté rokovania.

Pane, prijmite, prosím, výraz mojej najhlbšej úcty.

Za vládu Kanady